ตำบลแป-ระ

แป-ระ เป็นตำบลในอำเภอท่าแพ จังหวัดสตูล แรกมีฐานะเป็นสภาตำบลแป-ระ วันที่ 22 พฤษภาคม พ.ศ. 2517 ปัจจุบันอยู่ในความดูแลขององค์การบริหารส่วนตำบลแป-ระตั้งแต่ปี พ.ศ. 2539 วันที่ 25 ธันวาคม พ.ศ. 2539 

 ที่ตั้งและอาณาเขต 
ตำบลแป-ระ มีอาณาเขตติดต่อกับเขตการปกครองข้างเคียงดังต่อไปนี้ วันที่ 15 มกราคม พ.ศ. 2540

 ทิศเหนือ ติดต่อกับตำบลอุใดเจริญ (อำเภอควนกาหลง)
 ทิศตะวันออก ติดต่อกับตำบลควนกาหลง (อำเภอควนกาหลง) และตำบลท่าแพ
 ทิศใต้ ติดต่อกับตำบลท่าเรือ และตำบลสาคร
 ทิศตะวันตก ติดต่อกับตำบลละงู (อำเภอละงู)

 ประวัติ 
แป-ระ เป็นตำบลเก่าแก่ในอำเภอมำบัง (อำเภอเมืองสตูล) วันที่ 26 กุมภาพันธ์ พ.ศ. 2464 โดยมีชื่อมาจากชาวรัฐเประ ประเทศมาเลเซีย นำเงินที่เป็นเหรียญเข้ามาครั้งแรกทำให้เป็นที่สนใจของชาวบ้าน ในสมัยนั้นนิยมใช้เบี้ยหอยเป็นอัตราแลกเปลี่ยน จนมีคำพูดว่า "ถ้าใครอยากดูเงินต้องไปดูจากโต๊ะเปรัค" หลังจากนั้นโต๊ะเปรัค ก็กร่อนเป็น โต๊ะแป-ระข้อมูลพื้นฐานพื้นที่ตำบลแป-ระ อำเภอท่าแพ จังหวัดสตูล - องค์การบริหารส่วนตำบลแป-ระ  สืบค้นเมื่อวันที่ 23 ธันวาคม พ.ศ. 2568 ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลแป-ระรวมเข้ากับตำบลท่าแพเพื่อประหยัดงบประมาณ ก่อนที่ปี พ.ศ. 2490 ได้แยกพื้นที่ตำบลท่าแพรวม 10 หมู่บ้าน มาตั้งเป็น ตำบลแป-ระ วันที่ 10 มิถุนายน พ.ศ. 2490 ดังเดิม

ปี พ.ศ. 2511 จังหวัดสตูลได้พิจารณาพื้นที่ตำบลทุ่งนุ้ย ตำบลแป-ระ และตำบลท่าแพ มีระยะทางห่างไกลจากที่ว่าการอำเภอ จึงแยกตั้งออกมาเป็น กิ่งอำเภอควนกาหลง วันที่ 3 มิถุนายน พ.ศ. 2512 ต่อมาปี พ.ศ. 2513 นายชาญ พันธ์เจริญ ผู้ว่าราชการจังหวัดสตูลพิจารณาว่าตำบลท่าแพเป็นศูนย์กลางพื้นที่ฝั่งใต้ ซึ่งแบ่งแยกพื้นที่เป็นกิ่งอำเภอได้ท้องที่หนึ่ง แต่ยังมีบางหมู่บ้านที่ยังสะดวกในการติดต่อราชการกับกิ่งอำเภอควนกาหลง จึงแยก 7 หมู่บ้าน (หมู่ 10-11, 14-18) ของตำบลแป-ระ ตั้งเป็น ตำบลอุใดเจริญ และแยก 9 หมู่บ้าน (หมู่ 12, 19-26) ของตำบลแป-ระ ตั้งเป็น ตำบลนิคมพัฒนา วันที่ 6 ตุลาคม พ.ศ. 2513 เพื่อให้ทั้ง 16 หมู่บ้านนั้นขึ้นการปกครองกับกิ่งอำเภอควนกาหลง

ตำบลแป-ระ และตำบลท่าแพ ของกิ่งอำเภอควนกาหลง และตำบลสาคร ของอำเภอเมืองสตูล ได้แยกออกมาเป็น กิ่งอำเภอท่าแพ วันที่ 1 มิถุนายน พ.ศ. 2519 ในปี พ.ศ. 2519 โดยขึ้นตรงกับอำเภอเมืองสตูล ต่อมาปี พ.ศ. 2525 ได้แยกพื้นที่ 6 หมู่บ้าน คือ หมู่ 1 บ้านวังปริง, หมู่ 2 บ้านป่าเสม็ด, หมู่ 3 บ้านไร่, หมู่ 4 บ้านแป-ระใต้, หมู่ 5 บ้านท่านา และหมู่ 12 บ้านพรุต้นอ้อ ไปตั้งเป็น ตำบลท่าเรือ วันที่ 30 มีนาคม พ.ศ. 2525 จึงเหลือพื้นที่ 7 หมู่บ้าน จนถึงปัจจุบัน

 การแบ่งเขตการปกครอง 

 การปกครองส่วนภูมิภาค 
ตำบลแป-ระแบ่งพื้นที่การปกครองออกเป็น 7 หมู่บ้าน ได้แก่
 หมู่ที่ 1 บ้านควนเก
 หมู่ที่ 2 บ้านควนโต๊ะ
 หมู่ที่ 3 บ้านเกาะไทร
 หมู่ที่ 4 บ้านแป-ระเหนือ
 หมู่ที่ 5 บ้านสวนเทศ
 หมู่ที่ 6 บ้านนาโต๊ะขุน
 หมู่ที่ 7 บ้านสวนไทย

 อ้างอิง 

แป-ระ
แป-ระ
หมวดหมู่:อำเภอท่าแพ